सुमित्रा महाजन नें अपने पत्र में बजट सत्र के दौरान सदन में व्यवधान का उल्लेख करते हुए कहा है कि वैसे तो विचार-विमर्श और बहस लोकतंत्र का अहम हिस्सा हैं लेकिन आप इस बात को भी मानेंगे कि असहमति और विचारों की अभिव्यक्ति शालीनता और शिष्टाचार के दायरे में होनी चाहिए. जिससे लोकतंत्र के प्रति लोगों की आस्था बनी रहे. महाजन नें अपने विदेश दौरों का ज़िक्र करते हुए कहा है कि उनके कुछ मेज़बान और प्रवासी भारतीयों ने हाल के दिनों में संसदीय कार्यवाही में लगातार व्यवधान उत्पन्न होने की घटनाओं पर चिंता व्यक्त की है.